# ระเบียบ

## ว่าด้วยการส่งตัวบุคคลและการให้คำรับรองเกี่ยวกับการไม่ร้องขอให้ประเทศอื่นดำเนินคดีอาญาแก่ผู้ถูกส่งตัว

### พ.ศ. ๒๕๖๒

โดยที่เป็นการสมควรกำหนดหลักเกณฑ์และเงื่อนไขของการส่งตัวหรือการไม่ส่งตัวบุคคลของผู้ควบคุมอากาศยาน และการให้คำรับรองของผู้ควบคุมอากาศยานหรือผู้ดำเนินการเดินอากาศเกี่ยวกับการไม่ร้องขอหรือจะไม่ร้องขอให้ประเทศอื่นดำเนินคดีอาญาแก่ผู้ถูกส่งตัว ในกรณีอากาศยานไทยลงสู่พื้นนอกราชอาณาจักร

อาศัยอำนาจตามความในมาตรา ๓๒ แห่งพระราชบัญญัติว่าด้วยความผิดบางประการต่อการเดินอากาศ พ.ศ. ๒๕๕๘ ปลัดกระทรวงการต่างประเทศ ปลัดกระทรวงคมนาคม และปลัดกระทรวงมหาดไทย จึงร่วมกันกำหนดระเบียบไว้ ดังต่อไปนี้

**ข้อ ๑** ระเบียบนี้เรียกว่า “ระเบียบว่าด้วยการส่งตัวบุคคลและการให้คำรับรองเกี่ยวกับการไม่ร้องขอให้ประเทศอื่นดำเนินคดีอาญาแก่ผู้ถูกส่งตัว พ.ศ. ๒๕๖๒”

**ข้อ ๒** ระเบียบนี้ให้ใช้บังคับเมื่อพ้นกำหนดเท้าสิบวันนับแต่วันประกาศในราชกิจจานุเบกษา เป็นต้นไป

**ข้อ ๓** เมื่ออากาศยานไทยลงสู่พื้นนอกราชอาณาจักร ผู้ควบคุมอากาศยานอาจส่งตัวบุคคลให้เจ้าหน้าที่ที่เกี่ยวข้องกับความผิดในอากาศยานของประเทศที่อากาศยานนั้นลงสู่พื้นเพื่อดำเนินคดีอาญาภายใต้หลักเกณฑ์และเงื่อนไข ดังต่อไปนี้

(๑) มีเหตุฉุกเฉินความเสี่ยว่าบุคคลนั้นได้กระทำการในอากาศยานไทยในระหว่างการบินซึ่งผู้ควบคุมอากาศยานเห็นว่าเป็นความผิดอาญาอย่างแรงตามที่กำหนดในกฎกระทรวงซึ่งออกตามมาตรา ๓๐ (๒)

(๒) การกระทำของบุคคลดังกล่าวเป็นความผิดอาญาตามกฎหมายของประเทศที่อากาศยานไทยลงสู่พื้น

(๓) ผู้ควบคุมอากาศยานได้แจ้งหรือรายงานให้เจ้าหน้าที่ที่เกี่ยวข้องกับความผิดในอากาศยานของประเทศที่อากาศยานไทยลงสู่พื้นทราบทั่วถึงก่อนและวิธีการที่ประเทศกำหนด

(๔) ประเทศที่อากาศยานไทยลงสู่พื้นเป็นประเทศที่เป็นสมาชิกแห่งอนุสัญญาว่าด้วยความผิดและการกระทำอื่น ๆ บาทประการที่กระทำบนอากาศยาน ซึ่งทำขึ้นที่กรุงโตเกียว เมื่อวันที่ ๑๔ กันยายน พ.ศ. ๒๕๐๖

**ข้อ 4** ในกรณีที่กฎหมายของประเทศที่อากาศยานไทยลงสู่พื้นได้กำหนดให้ว่าการทำคำรับรอง เกี่ยวกับการไม่ร้องขอหรือจะไม่ร้องขอให้ประเทศอื่นดำเนินคดีอาญาแก่ผู้ถูกส่งตัว ให้ผู้ควบคุมอากาศยานหรือผู้ดำเนินการเดินอากาศทำคำรับรองเป็นลายลักษณ์อักษร

แบบคำรับรองให้เป็นไปตามแบบของประเทศที่อากาศยานไทยลงสู่พื้น ในกรณีที่ประเทศดังกล่าว
ไม่กำหนดแบบคำรับรองไว้ ให้ใช้คำรับรองตามแบบแนบท้ายระเบียบนี้

ข้อ ๕ ให้ผู้ควบคุมอากาศยานหรือผู้ดำเนินการเดินอากาศส่งคำรับรองตามข้อ ๔ พร้อมกับ การส่งตัวบุคคลให้แก่เจ้าหน้าที่ที่เกี่ยวข้องความผิดในอากาศยานของประเทศที่อากาศยานไทยลงสู่พื้น และให้ส่งสำเนาคำรับรองให้แก่ผู้อำนวยการสำนักงานการบินพลเรือนแห่งประเทศไทยทราบรด้วย

ประกาศ ณ วันที่ ๑๕ กรกฎาคม พ.ศ. ๒๕๖๒

| ชื่อ | เกาะตำแหน่ง |
| --- | --- |
| บุษยา มาทแล็ง | ปลัดกระทรวงการต่างประเทศ |
| ชัยวัฒน์ ธงคำคูณ | ปลัดกระทรวงคมนาคม |
| อัตรชัย พรมเลิศ | ปลัดกระทรวงมหาดไทย |

# Affirmation of No Request for Prosecution of the Person in Custody in Any Other State

**Details of the person in custody**

Name: .................................................................Nationality: ...............................................

Date of Birth: _______________________

Passport No.: ......................................................

Facts concerning act(s) or omission(s) committed by the person in custody on an aircraft registered in Thailand and the offence(s) committed in accordance with Thai Penal Law.

Date of act(s) or omission(s): ____________
Time of act(s) or omission(s): ...............Flight No.: ..................
Name of Air Operator: ..........................Aircraft Registration No.: .............
Port/Country of Origin: ............................Port/Country of Landing: ...............